ไฟแนนซ์ทูเดย์
...ถึงจะพลาดการขอเป็นโลคัลแบงก์ในพม่า ที่กำลังเนื้อหอมไปด้วยนักลงทุนจากทั่วสารทิศ แต่ พิพิธ เอนกนิธิ รองกรรมการผู้จัดการ ธนาคารกสิกรไทย ยืนยันว่าบ่ยั่น เพราะสามารถใช้เครือข่ายแบงก์พันธมิตรที่กว้างขวางได้ ตอนนี้มีพันธมิตรในพม่าแล้ว 3&#8211;4 ราย เรียกว่าถึงจะมีแค่สำนักงานผู้แทน แต่ก็รองรับนักลงทุนได้สบายไม่มีปัญหา
5 พ.ย. 2557

...ถึงจะพลาดการขอเป็นโลคัลแบงก์ในพม่า ที่กำลังเนื้อหอมไปด้วยนักลงทุนจากทั่วสารทิศ แต่ พิพิธ เอนกนิธิ รองกรรมการผู้จัดการ ธนาคารกสิกรไทย ยืนยันว่าบ่ยั่น เพราะสามารถใช้เครือข่ายแบงก์พันธมิตรที่กว้างขวางได้ ตอนนี้มีพันธมิตรในพม่าแล้ว 3–4 ราย เรียกว่าถึงจะมีแค่สำนักงานผู้แทน แต่ก็รองรับนักลงทุนได้สบายไม่มีปัญหา 
ใครจะขยายกิจการไปพม่าทราบแล้วเปลี่ยน
...วันที่ 5 พ.ย. สำนักงานประกันสังคม จัดพิธีลงนามบันทึกข้อตกลงร่วม (เอ็มโอยู) กับธนาคารกรุงเทพ ในโครงการสนับสนุน การจ้างงานในเขตพัฒนาพิเศษ 5 จังหวัดชายแดนภาคใต้ โดยประกันสังคมจัดสรรเงิน 800 ล้านบาท ไปฝากแบงก์กรุงเทพอัตราดอกเบี้ย 1% เพื่อให้ไปปล่อยกู้ให้กับ ผู้ประกอบการและผู้ประกันตน ในเขตพัฒนาพิเศษ 5 จังหวัดชายแดน ภาคใต้ คิดดอกเบี้ยต่ำไม่เกิน 5% 
โครงการนี้มีธนาคาร 5 แห่งสมัครเข้าร่วมเสนอตัวเป็นผู้ปล่อยกู้ คือ ธนาคารออมสิน กรุงไทย กรุงเทพ กสิกรไทย และไอแบงก์ ก่อนหน้านี้เจ้าถิ่นในท้องที่อย่างไอแบงก์กวาด ไปตลอด แต่ไม่รู้ยังไง ปีนี้มีแบงก์กรุงเทพเข้าวินเพียงแบงก์เดียว